CELEX: C2005/315/18
Language: el
Date: 2005-12-10 00:00:00
Title: Υπόθεση C-356/05: Αίτηση για την έκδοση προδικαστικής αποφάσεως που υπέβαλε το High Court of Ireland με διάταξη της  30ής Ιουλίου2004  στην υπόθεση Elaine Farrell κατά Alan Whitty, Minister for the Environment, Ireland, Attorney General και The Motor Insurers' Bureau of Ireland

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/10
            
         Αίτηση για την έκδοση προδικαστικής αποφάσεως που υπέβαλε το High Court of Ireland με διάταξη της 30ής Ιουλίου2004 στην υπόθεση Elaine Farrell κατά Alan Whitty, Minister for the Environment, Ireland, Attorney General και The Motor Insurers' Bureau of Ireland
   (Υπόθεση C-356/05)
   (2005/C 315/18)
   Γλώσσα διαδικασίας: η αγγλική
   Με διάταξη της 30ής Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 23 Σεπτεμβρίου 2005, το High Court of Ireland, στο πλαίσιο της διαφοράς μεταξύ Elaine Farrell, αφενός, και Alan Whitty, The Minister for the Environment, Ireland, Attorney General και The Motor Insurers' Bureau of Ireland, αφετέρου, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Υποχρέωνε το άρθρο 1 της τρίτης οδηγίας, στις 31 Δεκεμβρίου 1995, ήτοι την ημερομηνία μέχρι την οποία η Ιρλανδία ήταν υποχρεωμένη να εφαρμόσει τις διατάξεις της τρίτης οδηγίας (1) όσον φορά τους επιβάτες οχημάτων πλην μοτοσικλετών, την Ιρλανδία να καταστήσει υποχρεωτική την ασφάλιση αστικής ευθύνης για σωματικές βλάβες των προσώπων που ταξιδεύουν στο τμήμα του οχήματος το οποίο δεν έχει σχεδιαστεί ούτε κατασκευαστεί με καθίσματα για επιβάτες;
            
         
               2.
            
            
               Αν η απάντηση στο ερώτημα 1 είναι καταφατική, παρέχει το άρθρο 1 της τρίτης οδηγίας στα άτομα δικαιώματα τα οποία μπορούν να προβάλουν ενώπιον των εθνικών δικαστηρίων;
            
         
      (1)  Τρίτη οδηγία 90/232/ΕΟΚ του Συμβουλίου της 14ης Μαΐου 1990 για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων.